Hei! Tervetuloa ohjelman pariin.
Mun nimi on Joy Cedercreutz.
Työskentelen Agape Keskus -yhdistyksessä.
Se ylläpitää Suur-Helsingin kristillistä koulua ja päiväkotia.
Yhdistyksen nimi on Agape-keskus, -
koska näky, joka me saatiin Jumalalta tähän työhön, on rakkaus.
Agape tarkoittaa siis Jumalan rakkautta.
Tänään aion puhua meidän ihanan taivaallisen Isän rakkaudesta.
Siitä, millainen Hän on meitä kohtaan ja mitä meistä ajattelee.
Ja mä aion kertoa teille sadun.
Sadut on ihania sillä tavalla, -
että satu vie meidät ihmeelliseen, erilaiseen maailmaan.
Se on hetki poissa arjen harmaudesta -
ja myöskin vaikeuksista.
Satujen kautta me voidaan nähdä asioista meidän sydämen silmillä.
Jeesuskin käytti opettaessaan vertauksia.
Hän käytti niitä siksi, että haluaa meidän ymmärtävän -
mitä ristinkuolema, lunastus ja evankeliumi, -
se hyvä sanoma ja Jumalan rakkaus on ihan konkreettisesti.
Siksi mä kerron nyt sadun.
Sä voit ottaa oikein mukavan asennon ja sulkee silmäsi -
ja antaa mielikuvituksesi maalata oikein ihania kuvia sun sisimpään.
Olipa kerran kuninkaan valtakunta -
ja valtakunnan keskellä kuninkaanlinna.
Tänään linnassa vietettiin surupäivää.
Tasan kahdeksantoista vuotta sitten kuninkaan nuorin tytär -
oli käsittämättömällä tavalla kadonnut.
Häntä oli etsitty vuodet, mutta mitään ei ollut löytynyt.
Suru oli miltei näännyttänyt kuninkaan sydämen.
Ulkona satoi kaatamalla.
Kylmä viima riuhtoi puiston vanhoja tammia.
Sade hakkasi äkäisesti vanhaa peltikattoa vasten.
Onneksi linnan sisällä paloi lämmin ja räiskyvä takkatuli.
Ulkona yksinäisen puun alla istui pieni kerjäläistyttö.
Nuhruiset vaatteet, kylmettynyt, nälkäisenä.
Hän mietti: Taas yksi yö yksin.
Ei paikkaa mihin mennä, ei perhettä. Mihin minä oikeastaan kuulun?
Miksi minä olen edes olemassa? Ja mistä tänä yönä yöpaikka?
Jo pitkään tyttö oli kulkenut katsomatta ketään ihmistä silmiin.
Häntä hävetti koko elämäntilanne, pulloja etsien, -
yrittäen selvitä päivästä toiseen.
"Ehkä koputan linnan oveen. Sinne en ole kehdannut vielä mennä."
Sisällä kuningataräiti kuuli hiljaisen koputuksen.
Joku koputtaa tähän aikaan yöstä! Kuin anteeksi pyydellen, hiljaa.
Nyt on joku kyllä pulassa.
Ovet avattiin ja litimärkä, kylmettynyt tyttö astui sisälle.
Kuninkaan sydän vavahti. Koko tytön olemuksesta huokui se, -
ettei tämä ollut hänen ensimmäinen yönsä kylmässä.
Likainen iho ja vanhat vaatteet kertoivat tytön olevan koditon.
Kuningataräidin sydämessä jotain tapahtui.
Jokin lämmön tunne. Onko tässä tytössä jotain tuttua?
Hän nyökkäsi vanhimmalle palvelijattarelleen -
ja tämä tiesi heti, mistä oli kyse.
Viedessään tyttöä vierashuoneeseen, hän tiesi mitä tehdä.
Tämän saman hän oli tehnyt tuhansia kertoja aikaisemmin.
Kadonneella prinsessalla oli sydämenmuotoinen luomi -
vasemmassa olkapäässään.
Palvelijatar oli tarkistuttanut tuhansien tyttöjen olkapäät.
Mitään ei ollut löytynyt.
Tytön vaihtaessa yövaatteita ylleen palvelijatar näki sen.
Hän purskahti itkuun ja ryntäsi suoraan kuningataräidin luo.
Kuningatar tiesi heti, mistä oli kyse.
Astuessaan sisälle vierashuoneeseen kaikki näkivät sen.
Sydämenmuotoinen luomi vasemmassa olkapäässä.
Hän, joka oli kadonnut, oli vihdoin palannut kotiin.
Ja tästä päivästä pienen kerjäläistytön elämässä -
alkoi aivan uusi seikkailu.
Sen pituinen se.
Ja vaikka tää nyt oli satu, -
niin tiedätkö, että kun me tutkitaan Raamattua, -
niin me löydetään sieltä juuri tämänkaltaisia asioita.
Me löydetään ihmeellisiä asioita siitä, mitä meille on tapahtunut, -
kun me otettiin vastaan Jeesuksen ristintyön lunastus.
Jotain ihmeellistä, uutta on tapahtunut meidän jokaisen elämässä -
sillä hetkellä, kun me otettiin vastaan se anteeksianto.
Siis kun me ymmärrettiin, mitä Hän on tehnyt meidän puolesta.
Ja kun me ymmärrettiin, että Hän oikeesti pesee mut puhtaaksi, -
ja kun mä otan Hänet vastaan, musta tulee Jumalan lapsi.
Katsotaan, mitä Raamattu sanoo.
Joh. 1:12:ssa Jeesus sanoo näin:
Eli kaikille, jotka ottivat Hänet vastaan.
Kaikille Jeesuksen vastaanottaneille -
Hän on antanut voiman tulla Jumalan lapsiksi.
Mä katsoin alkukielestä, mitä tää sana voima oikeen tarkoittaa.
Se tarkoittaa, että Hän antoi meille etuoikeuden ja kapasiteetin.
Hän antoi voiman tai pätevyyden.
Vapauden, auktoriteetin, oikeudellisen oikeuden.
Eli ihan sen korkeimman, jumalallisen, -
taivaan ja maan oikeuden edessä -
mulla on täysi oikeus olla Jumalan lapsi.
Tää on niin valtava asia.
Mun identiteetti on muuttunut.
Mä en ole enää se yksinäinen kerjäläistyttö, -
joka istuu linnan muurien ulkopuolella kylmässä.
Vaikka olosuhteet olis vaikeet, -
tai vaikka elämme maailmassa keskellä kaikenlaisia haasteita, -
niin mun asema Jumalan tyttärenä, se on...
Se muuttui sillä hetkellä, kun mä päästin Hänet mun elämään.
Sain täyden oikeuden edessä pätevän oikeuden olla Hänen lapsensa.
Johanneksen evankeliumi 3:1.
Tässä oli fariseus, joka ihmetteli tätä asiaa.
Oli mies, fariseusten joukosta, nimeltä Nikodeemus, -
juutalaisten hallitusmiehiä.
Hän tuli Jeesuksen luo yöllä kysymään:
"Herra, kuka sä oikeesti oot ja mitä tää tarkottaa mun elämässä?'"
Me voidaan sanoa tää toisinpäin:
"Se, joka syntyy uudesti ylhäältä, näkee Jumalan valtakunnan."
Me tiedetään, -
että kun me otettiin Hänet vastaan, meissä tapahtui ihme.
Hän oikeesti tuli mun sydämeeni. Mä synnyin uudesti ylhäältä.
Ja mikä musta tuli, kun mä synnyin?
Mä synnyin Jumalan lapseksi.
Synnyin uudesti Kuningasten Kuninkaan valtakuntaan.
Pääsin takaisin Hänen kotiin.
Hänen lähelleen sinne, missä Hän on.
Raamattu sanoo: "Taivasten valtakunta on sisäisesti meissä."
Tää on ihana tietää.
Mä saan elää mun Isän kodissa, mun Isää lähellä.
Mä saan olla Hänen tyttärensä. Mä en oo enää se kerjäläinen.
En oo enää yksinäinen, vaan mulla on Isä, joka rakastaa ja välittää.
Rukoillaan.
Kiitos Taivaan Isä, että oot tullut mun Isäksi.
Että oon löytänyt tien takaisin Sun luo.
En ole enää sama, vanha Joy.
Sä synnytit mut uudesti ylhäältä ja musta tuli Sun tytär.
Herra, mä en tienny sitä. Mulla ei ollut aavistustakaan, -
että mun elämässä oli tapahtunut näin suuri ihme.
Kiitos, että avaat sydämemme silmät näkemään sen valtavan toivon, -
sen ihmeellisen rikkauden, johon olet meidät kutsunut.
Kiitos, että autat mua elämään Sun lähellä.
Olemaan täynnä Sun rakkautta, kirkkautta, voimaa ja iloa.
Elämään arkea Jumalan tyttärenä.
Jeesuksen nimessä oo siunattu! Aamen.
Tekstitys: Johanna Holmström